Publication: Magyar Közlöny
Issue: MK-1998-28 (Year: 1998, Number: 28)
Era: 1990-2004
Section: (3) E törvény hatálybalépésével egyidejűleg az élelmiszerekről szóló 1995. évi XC. törvény
Paragraph Index: 540

(2) A természetvédelmi oltalom alatt nem álló, illetőleg a nemzetközi természetvédelmi egyezmény hatálya alá nem tartozó veszélyes állat tartására a tervezett tartás helye szerint illetékes települési, fővárosban a kerületi önkormányzat jegyzője (a továbbiakban: jegyző) — az állategészségügyi hatóság és a természetvédelem illetékes állami szervének a szakhatósági hozzájárulásával — adhat engedélyt. Az engedély kizárólag abban az esetben adható meg, ha a tartás a környezet nyugalmát és biztonságát nem sérti vagy nem veszélyezteti, és az egyed tartási feltételei — ideértve a tartáshoz szükséges szakismeretet is — biztosítottak. Az engedélyben — ha az állat azonosíthatósága megoldható — rendelkezni kell a veszélyes állat azonosíthatóságának módjáról.

Source: https://magyarkozlony.hu/hivatalos-lapok/31d3e095715d87e00ff41633488b2439a482a861/dokumentumok/ff8d37638b9645cea527b50da1172986a0356fed/letoltes